CRNA GORA

Opština Žabljak

**-Predsjednik-**

Broj: 01-056/24-4773

Žabljak, 05. 11. 2024.godine

*Na osnovu člana 4 Odluke o kriterijumima , načinu i postupku raspodjele sredstava nevladinim organizacijama opštine Žabljak ( ,,Sl.list CG – opštinski propisi“ br. 23/07 i 7/14), Predsjednik opštine Žabljak* ***r a s p i s u j e***

**K ON K U R S**

**Za raspodjelu sredstava nevladinim organizacijama u 2024.godini**

Pravo da učestvuju na Konkursu imaju nevladine organizacije registrovane u Crnoj Gori sa sjedištem organizacije u Žabljaku.

Pravo da učestvuju na Konkursu za raspodjelu sredstava nevladinim organizacijama za 2024.godinu imaju nevladine organizacije čija se djelatnost odnosi na projekte iz Odluke o utvrđivanju prioritetnih oblasti za finansijsku podršku projekata nevladinim organizacijama a koje naročito:

* **Poboljšavaju socijalni status penzionera i starih lica.**
* **Obezbjeđuju viši nivo i kvalitet usluga /servisa djeci sa govorno – jezičkim teškoćama ( logopedske usluge).**

- Nevladina organizacija podnosi **prijavu na Konkurs** u štampanoj verziji (aplikacije popunjene rukom neće se razmatrati).

-Radi postizanja jednakih uslova za sve učesnike Konkursa propisan je obrazac za prijavu projekata.

- **Prijavni obrazac i aplikacionu formu** nevladina organizacija može preuzeti na sajtu opštine Žabljak (www.zabljak.me).

- Prijava na Konkurs se podnosi Komisiji u zapečaćenoj koverti na propisanom obrascu i predaje se na pisarnici službe Predsjednika opštine sa naznakom Komisiji za raspodjelu sredstava nevladinim organizacijama.

-Projekat sa kojim nevladina organizacija konkuriše treba biti dostavljen u šest istovjetnih primjeraka.

- Nevladina organizacija može konkurisati za ukupan iznos projekta ili za dio nedostajućih sredstava i to je dužna naznačiti u prijavi na konkurs.

- Sredstva koja su opredijeljena za 2024.godinu Budžetom opštine Žabljak za nevladine organizacije iznose 15.000,00 eura.

Uz prijavu na konkurs nevladina organizacija prilaže:

* Dokaz da je nevladina organizacija registrovana u Crnoj Gori i da ima sjedište u opštini Žabljak,
* Ime i prezime odgovornog lica za realizaciju projekta (kontakt adresa, telefon i e- mail),
* Kratak opis nevladine organizacije sa podacima o prethodno realizovanim projektima,
* Projekat sa kojim nevladina organizacija konkuriše za raspodjelu sredstava ( pun naziv projekta),
* Ciljna grupa ( direktni i indirektni korisnici i njihov očekivan broj) ciljevi projekta (na koji način projekat doprinosi rješenju problema),
* Detaljan opis i vremenski rokovi projektnih aktivnosti,
* Plan za praćenje i ocjenjivanje projekta,
* Plan održivosti projekta,
* Lica koja će implementirati projekat i njihove kvalifikacije,
* Broj žiro računa nevladine organizacije .

Prijave na Konkurs sa potrebnom dokumentacijom podnose se u roku od 30 dana od dana objavljivanja u dnevnom listu ,,Pobjeda”, na oglasnoj tabli i web sajtu opštine Žabljak.

O dostavljenim urednim prijavama odlučivaće komisija formirana od strane Predsjednika opštine u roku od 10 dana od dana zaključivanja Konkursa.

Nepotpune i neblagovremene prijave neće se razmatrati.

Odluka o dodjeli sredstava biće javno objavljena i na oglasnoj tabli i web sajtu opštine Žabljak.

**PREDSJEDNIK**

**Radoš Žugić**